Skilyrði fyrir veitingu notendaleyfis eru eftirfarandi : Umsækjandi skal hafa lokið námi eða námskeiði þar sem fjallað er um meðferð útrýmingarefna , svo og um lög og reglur sem á því sviði gilda . Umsækjandi skal hafa staðist próf sem sýnir fram á þekkingu hans , Umsækjandi skal hafa yfir að ráða aðstöðu og búnaði sem Vinnueftirlit ríkisins hefur viðurkennt og er nauðsynlegur til þess að tryggja örugga og rétta meðferð á þeim vörum sem sótt er um notendaleyfi fyrir , Notendaleyfi skal gefið út á einstakling og leyfishafi skal ávallt hafa notendaleyfiskírteini meðferðis kaup og alla meðferð á þeim vörum sem leyfið nær til . Notendaleyfi skulu gefin út til átta ára , en en framlengja má notendaleyfi í allt að tvö ár . Heimilt er að endurnýja notendaleyfi til átta ára í senn . Útrýmingarefni ná yfir fjölbreyttan hóp efnavara eins og t.d. nagdýraeiturs og skordýraeiturs og gilda um þau strangar reglur . Um útrýmingarefni og meðferð þeirra gildir reglugerð nr. 980 / 2015 þar sem meginmarkmiðið er að vernda menn og umhverfi fyrir hugsanlegri hættu sem stafar af meðferð varnarefna og tryggja að þeir sem koma að markaðssetningu , meðferð og notkun varnarefna hafi aflað sér nægilegrar þekkingar á öruggri meðferð þeirra . Í reglugerðinni um meðferð varnarefna má finna ákvæði er varðar : kaup og móttöku , notendaleyfi , ábyrgðaraðila fyrir markaðssetningu eyðingu meindýra meðferð , varðveislu , flutning og förgun eftirlit og öryggiskröfur vegna búnaðar sem er notaður við dreifingu bann við og takmörkun á notkun á einstökum landsvæðum